### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Udarbejdelse af Varmeplan 2.0

Forvaltningen er i færd med at udarbejde Varmeplan 2.0, der vil udgøre kommunens egentlige varmeplan. Udarbejdelsen forventes afsluttet primo 2024 og inddrager de lokalområder som har et potentielle til en kollektiv varmeforsyning, som nyligt er blevet opfordret derom på Dialogmødet med Lokalrådene

Foretræde

Orientering om Foretræde for Udvalget for Landdistrikter og Øer den 25. oktober 2023.

Klimatilpasning og højvande

Stormflodssikringen af [adresse] er i det store og hele sikker. Der er dog to områder, som potentielt kan have udfordringer ved kote 4.6 meter (som er Kystdirektoratets anbefaling for Rømø). Det drejer sig om de østvendte matrikler på [adresse] med udsigt over [adresse], samt området [adresse] for campingpladsen.

Selvom der historisk har været oversvømmelser i [adresse], vurderes de to nævnte områder som forholdsvis sikre, og der skal ske en væsentlig stormflod for at områderne eventuelt vil blive oversvømmet. Det er således forvaltningens vurdering, at de to nævnte områder ikke er i overhængende fare for oversvømmelser. Dog er områderne i forvaltningens fokus, og der skal på sigt udarbejdes en analyse af stormflodsrisici. Forvaltningen afventer en ny national kystanalyse, som Kystdirektoratet arbejder på. Om den kan give et mere retvisende billede af stormflodsricisi ved [adresse] vurderes, når den foreligger. Hidtil har de nationale rapporter ikke givet et retvisende billede af oversvømmelserne ved stormflod, idet de i deres modelberegning ikke tager højde for de lokale forhold omkring Rømø. Efter forvaltningens vurdering overvurderes graden af oversvømmelser ved de to områder. Såfremt den nye statslige kystanalyse ikke kan anvendes, vil kommunen selv skulle forestå udarbejdelse af en lokal stormflodsanalyse.

Staten har i øvrigt netop offentliggjort en ny klimasikringsstrategi, som har særligt fokus på den jyske vestkyst. Indsatserne fokuserer i særlig grad på udlægning af sand for at undgå kysterosion. Tønder Kommune er ikke økonomisk tilgodeset i strategien, som endnu kun er i høring, hvorfor der kan ske ændringer. På udvalgsmødet i december vil [adresse] blive præsenteret.

Staten har i de seneste år finansieret en forhøjelse af [adresse], samt stormflodssikring af [adresse].

Niels Christiansen

Som opfølgning på [adresse] fra juni 2022 har Andreas Lassen og Landdistriktsstyrelsen, Energistyrelsen og Miljøstyrelsen gennemført en screening for at identificere et antal større områder til energiparker. Det fremgår af aftalen, at der gennemføres en offentlig høring af screeningresultaterne som løber frem til 14. november 2023. På mødet vil Forvaltningen medtage udkast til politisk høringsbrev for Tønder Kommune.

De screenede arealer er indmeldt af kommuner og virksomheder. Arealerne er bl.a. vurderet efter kriterier om anslået potentiale for energiproduktion, mulighed for indpasning i det overordnede elnet og hensyn til nationale interesser i arealanvendelsen.

Screeningen har identificeret 32 arealer, som det i første omgang er valgt at gå dialog med. I Tønder Kommune er der 2 områder med i det endelige screeningsresultat.

Forvaltningen er inviteret til møde med flere styrelser på administrativt niveuau den 14. november omkring forholdene ved de 2 områder beliggende i Tønder Kommune. Senere i processsen, vil der også ske en official høring af Kommunerne, som har områder udpeget.

Der vedlægges notat om screeningsresultaterne samt høringsbrev, som begge er hentet på Planinfo.dk, som del af den offentlige igangværende høring af screeningsresultaterne.

Samlet tidsplan for VE-projekter

Der er vedhæftet en opdateret version af den samlede tidsplan

Der er ingen ændringer siden sidste oversigt.

### Kommunaldirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.

Tage Jakobsen deltog ikke i mødet.